Kobanê de konvoyê dewrîyeya hempare ya Tirkîya û Rûsya ya gera. Wesayîtê zirxinî yê her di welatan gama ke dewanê Çarqelî, Seftik, Bêder û Xorxerî ra gerayêne helîkopteran zî paştî daye înan.
Dewijan vera hêrişkanê tirkî nêrazîbîyayîş ramojna û kerra, meyweyo helisyaye û lastîkî vera wesayîtanê zirxinan pernayî. Wesayîtanê zirxinan û helîkopteranê dewleta tirke ra bi gazê îsotî şarî rê hêriş ame kerdene.
Hetê bînî ra ekîbêkê dewerîye yê Rûsya Eyn Îsa ra vejîyaye şîye dewa Şergirakî ya Girê Sipî. Eynî wexte de dewa Şergirakî ra yew ekîbê dewrîye yê Rûsya şîye qezaya Çelebî.
